钦定古今图书集成/明伦汇编/官常典/第705卷 > 晋书 > 《忠义传论》
## 钦定古今图书集成/明伦汇编/官常典/第705卷 > 晋书 > 《忠义传论》

古人有言：“君子杀身以成仁，不求生以害仁。”又云：“非
死之难，处死之难。”信哉斯言也。是知陨节苟合其宜，
义夫岂吝其没。捐躯若得其所，烈士不爱其存。故能
守铁石之深衷，厉松筠之雅操。见贞心于岁暮，标劲
节于严风。赴鼎镬其如归，履危亡而不顾。书名竹帛，

放命，戎狄交侵，函夏沸腾，苍生涂炭。干戈日用，战争
方兴。虽背恩忘义之徒，不可胜载；而蹈节轻生之士，
无乏于时。至若嵇绍之卫难乘舆，卞壸之亡躯锋镝，
桓雄之义高田叔、周崎之节迈《解扬》。罗丁致命于旧
君，辛吉耻臣于戎寇，张祎引鸩以全节，王谅断臂以
厉忠，莫不志烈秋霜，精贯白日，足以激清风于万古，
厉薄俗于当年者，欤所谓“乱世识忠臣”，斯之谓也。卞
壸、刘超、锺雅、周𧆟等已入列传。其馀即叙其行事，以
为《忠义传》，用旌晋氏之有人焉。